Súradnice: 49°08′52″S 20°19′07″V﻿ / ﻿49,1478°S 20,3187°V﻿ / 49.1478; 20.3187

**Chotárny potok** je potok v geomorfologickom celku Podtatranská kotlina v geomorfologických podcelkoch Tatranské podhorie hornou časťou toku a Popradská kotlina dolnou časťou toku v regióne Tatry v Prešovskom kraji v okrese Poprad a v okrese Kežmarok. Je pravostranným prítokom Skalnatého potoka. Má dĺžku 4,6 km.

Prameň
------

Pramení v severozápadnom kúte intravilánu mestskej časti Tatranská Lomnica v meste Vysoké Tatry pri spodnom konci parkoviska údolnej stanice kabínkovej lanovej dráhy Tatranská Lomnica – Skalnaté Pleso v 890 m n. m. v okrese Poprad v Prešovskom kraji.

Opis toku
---------

Od prameňa tečie mestom Vysoké Tatry cez intravilán jeho mestskej časti Tatranská Lomnica juhovýchodným smerom, v 876 m n. m. priberá ako pravostranný prítok spojku z Hlbokého potoka využívanú najmä v čase zvýšených vodných stavov na odvedenie prietokov Hlbokého potoka do Chotárneho potoka vzhľadom na obmedzenú kapacitu prietoku podzemného kanalizovaného úseku Hlbokého potoka pod parkoviskom údolnej stanice kabínkovej lanovej dráhy, v 859 m n. m. podteká Cestu Slobody, v 856 m n. m. podteká úsek Starý Smokovec – Tatranská Lomnica tatranských elektrických železníc. Vyteká z intravilánu do lesného extravilánu a skoro až do svojho ústia tečie popri železničnej odbočke Studený Potok (časť obce Veľká Lomnica) – Tatranská Lomnica na železničnej trati Poprad-Tatry – Plaveč, v 822 m n. m. priberá pravostranný bezmenný prítok pritekajúci z lesa Pod Štósmi, v 810 m n. m. vteká na obecnú hranicu medzi mestom Vysoké Tatry katastrálnym územím Tatranská Lomnica a obcou Stará Lesná, ktorá je zároveň aj okresnou hranicou medzi okresmi Poprad a Kežmarok, na dlhom úseku tečie po tejto obecnej hranici. Pravým brehom obmýva úpätie pasienka Pod Tatranskou Lomnicou, ľavým brehom obmýva úpätie pasienka Na pastve, pravým brehom obmýva úpätie vrchu Čiapka so 788 m n. m. opúšťa obecnú hranicu, skrúca sa na východ zároveň podteká odbočku Studený Potok (časť obce Veľká Lomnica) – Tatranská Lomnica na železničnej trati Poprad-Tatry – Plaveč a neďaleko už na území mestskej časti Tatranská Lomnica ústi do Skalnatého potoka ako jeho pravostranný prítok. Pramení, preteká a ústi na území mesta Vysoké Tatry v priestore mestskej časti - katastrálneho územia Tatranská Lomnica v okrese Poprad a v strednej a dolnej časti toku preteká po obecnej hranici medzi Tatranskou Lomnicou a obcou Stará Lesná. Nemá dôležitejší prítok.

Pôvod názvu
-----------

Názov vodného toku má pôvod v slove chotár vo význame *súbor pozemkov patriacich obci* alebo pravdepodobnejšie vo význame *hranica medzi dvoma obcami*. Z prídavného mena chotárny po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Hlboký potok ako súčasť veľmi početnej skupiny názvov v slovenskej toponymii, najmä hydronymii. Hydronymum Chotárny potok (prítok Skalnatého potoka) bolo štandardizované v roku 1976. V súčasnej slovenskej štandardizovanej hydronymii hydronymum Chotárny potok nie je jedinečným názvom (január 2024).

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR dátum vydania =, [cit. 2023-12-12]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-12-19]. Dostupné online.
3. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 9, 73. 079-902-87 NVA (identifikačný kód tlačoviny z obdobia pred ISBN)
4. ↑  Priebeh vodného toku Chotárny potok (prítok Skalnatého potoka) v Základnej báze údajov geografického informačného systému ZB GIS. Dostupné on-line na  [cit. 2024-01-01].
5. ↑  Geografické názvy okresu Poprad A8. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-42/1988 zo 4.2.1988. Bratislava 1988. 146 s. S. 63, 80-88. 79-901-88 GNO (identifikačný kód tlačoviny z obdobia pred ISBN).
6. ↑  Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 25, 26, 140-144.
7. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov, Východoslovenský kraj. Slovenský úrad geodézie a kartografie, č. P-378/1975 z 19.11.1975, Kartografické informácie 8. 153 s. S. 46. Bratislava 1976. 79-002-76 (identifikačný kód tlačoviny z obdobia pred ISBN).

| * z
* d
* u
Vodné toky v povodí Skalnatého potoka |
| --- |
| *Skalnatý potok* → *Poprad* → *Dunajec* → *Visla* |
| Vodné toky | 
* Hlboký potok
* Huncovský potok
* Chotárny potok
* **Skalnatý potok**
* Škaredý potok

 |
| Vodná plocha | 
* Skalnaté pleso

 |